De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Quam ſolutionem, ultra Auctores ſup. cap. præced. ex num. 5.…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Quam ſolutionem, ultra Auctores ſup. cap. præced. ex num. 5. allegatos expreſsis, & elegantibus verbis tradidiſſe videtur D. Auguſt. epiſt. 1. ad Bonifacium ita inquiens: Melius quidem eſſe quis dubitaverit, ad Deum colendum homines doctrina duci quàm timore pœnæ, vel dolore compelli? Sed non quia iſti meliores ſunt, ideò illi, qui tales non ſunt, negligendi ſunt. Multis enim profuit, prius timore, vel dolore cogi, ut poſsint poſteà doceri, aut quod iam verbis didicerunt, opere ſectari. Cuius loci mentionem faciens Iuſt. Lipſius adverſ. Dialog. verſ. Divinum illud, in fine, ſe non vereri, ait, in Fidei negotio, Levem aliquam, & cùm ſpe fructus compulſionem admittere, minantem tamen magis, quàm cogentem.